ગુજરાત કોંગ્રેસે શરૂ કરેલી દાંડી યાત્રાનું દાંડી સત્યાગ્રહના દિવસે સમાપન થયું હતું. આ દાંડીયાત્રામાં કોંગ્રેસના સભ્યની ગાડી ઉફર હાર્દિક પટેલના તેમજ સુરત ખાતેના મહાલાપસી કાર્યક્રમના પોસ્ટર દેખાતા કોંગ્રેસી કાર્યકરો તેમજ સ્થાનિક લોકોમાં ભારે આશ્ચર્ય ફેલાયુ હતુ. હાર્દિક કોંગ્રેસમાં આવશે ત્યાંથી માંડીને અનામત આંદોલનમાં કોંગ્રેસનો હાથ જેવી ઘણી ચર્ચાઓએ લોકમોઢે જોર પક્ડ્યું હતું પોસ્ટરવાળી કાર જોવા મળતા પોલીસ દોડતી થઈ ગઈ હતી. આ કારની નંબર પ્લેટ પર પ્રેસિડેન્ટ, ફેડરેશન ઓફ ગુજરાત વીવર્સ એસોસિએશન લખવામાં આવ્યું છે. આ કાર પાટીદાર નેતા અશોક જીરાવાલાની હોવાનું જાણવા મળ્યું હતું.